Document ID: /fineweb-2-swissfilter-quality_10-filterrobots/filtered/01325.jsonl.gz/6

Lionel Baier svájci filmrendező a Hosszúhullám (Les grandes ondes (à l'ouest)) című filmjéért 2014-ben elnyerte a frankofón díjat Budapesten. Egy évvel később, negyven évesen, Ember tervez, Isten végez (La Vanité) című filmjével tér vissza, amely az idei Frankofón Filmnapok alkalmából kerül bemutatásra Budapesten a Frankofón Fesztiválon.
David Miller véget akar vetni életének. Az idős, beteg építész semmit nem akar a véletlenre bízni és felveszi a kapcsolatot egy az önkéntes eutanáziánál segédkező szervezettel. Azonban úgy tűnik, hogy Esperanza, a feltételezett asszisztensnő nincs igazán tisztában a teendőkkel. David ezért minden tőle telhetőt megtesz, hogy Tréplevet, a szomszéd helyiségben dolgozó orosz prostituáltat rábírja, hogy utolsó perceinél jelen legyen tanúként - ahogyan azt a svájci törvények előírják. Egyetlen éjszaka folyamán mindhárman rájönnek, hogy az együttérzés, sőt szeretet bizony makacs érzések tudnak lenni.
Február 29., 20.30: Budapest, Cirko-Gejzír mozi
Március 2., 17.45: Budapest, Uránia Filmszínház
Március 21., 18h15 Szeged
Március 22. 18h00 Tatabánya
Franciául, magyar felirattal.